Izizathu zokumiswa kweli tyala kukucotha kophando kweli tyeli lesithathu. Ngethuba eli tyala livela enkundleni ngoFebruwari kulo nyaka abarhanelwa babebathathu. Die primêre doel van hierdie studie was om 'n raamwerk vir die ontwikkeling van egtheid te skep, deur vroue se ervarings van egtheid te ondersoek en hoe dit verband hou met hul welstand in 'n manlik-gedomineerde werksomgewing. Twaalf doelgerig gekose vrouens het deelgeneem aan die studie, wie bestaan het uit ses polisiebeamptes en ses verkeersbeamptes uit die Wes-Kaapse provinsie in Suid- Afrika. Data was versamel deur middel van narratiewe onderhoude deur oop vrae te gebruik, en ontleed deur tematiese analise toe te pas. Die navorsingsbevindings het aan die lig gebring dat uitdagings of stressors in hul wetstoepassingsomgewing as potensiële agente dien om die self weg te beweeg van die beste-self in die egtheid dinamika, wat die behoefte aan coping tot gevolg het en dus vir die ontwikkeling van egtheid. Die raamwerk vir die ontwikkeling van egtheid is saamgestel as 'n deurlopende en ontvouende proses wat die volgende insluit: ervaring van uitdagings of stressors; keer na binne; erkenning van moontlike maniere om te wees; hantering van persepsies, gedagtes, emosies en gedrag; maak bewustelike keuses en neem verantwoordelike aksies; sowel as die evaluering van reaksies en gevolge teen die beste-self standaarde. Gedurende hierdie proses word verskeie beste-self eienskappe en verwante vaardighede ontwikkel en aangewend, maar dien ook as die beste-self standaarde om groei en transformasie te evalueer. Sekondêre doelwitte het ten doel om die konsep van egtheid in die studie van welstand as dissipline van sielkunde te bevorder. Dit is ook daarop gemik om 'n metodologiese bydrae te lewer deur hermeneutiese fenomenologiese en transpersoonlike benaderings op 'n nuwe manier toe te pas.